Mustar utawa Moster ing basa Indonésia (Basa Walanda: "mosterd"; Basa Inggris: "mustard") iku salah siji bumbon crakèn kang asalé saka wiji sesawi (saka jinis Brassica lan Sinapis) kang dialusaké, sadurungé dièncèraké nganggo banyu lan ditambahi bahan liyané. Mustar duwé rasa rada pedhes lan rada nyegrak ing ilat lan ing telak, arep padha karo wasabi. Mustar wis asring digunakaké minagka dadi bumbu ing Éropa.